b'\n_START_ARTICLE_\nZaanse Schans\n_START_PARAGRAPH_\nZaanse Schans je soseska v bli\xc5\xbeini kraja Zaandijk na Nizozemskem. V kraju so \xc5\xa1tevilni stari dobro ohranjeni mlini na veter in starinske hi\xc5\xa1e. Od leta 1961 naprej so v Zaanse Schans preselili okoli 35 tradicionalnih hi\xc5\xa1. Mline so postavljali od leta 1574 naprej. Od leta 1994 je v kraju odprt tudi muzej Zaans Museum._NEWLINE_Gre za eno od priljubljenih nizozemskih turisti\xc4\x8dnih znamenitosti; leta 2014 ga je obiskalo okoli 1,6 milijona obiskovalcev.\n_START_SECTION_\nEtimologija\n_START_PARAGRAPH_\nKraj je poimenovan po reki Zaan. Druga beseda imena, Schans, pomeni okop \xe2\x80\x93 med osemdesetletno vojno za nizozemsko osamosvojitev so namre\xc4\x8d okopi imeli vlogo za\xc5\xa1\xc4\x8dite pred \xc5\xa1pansko vojsko.'